# Lietotāja rokasgrāmata

# Personālais dators VAIO Pro 11/13SVP1121/SVP1321

Drukāt

## Piezīmes par SD atmiņas karšu lietošanu

Pirms SD atmiņas karšu izmantošanas izlasiet turpmākos brīdinājumus par pareizu to lietošanu.

- Glabājiet SD atmiņas karti bērniem neaizsniedzamā vietā. Pastāv atmiņas kartes norīšanas risks.

- Nepieskarieties SD atmiņas kartes savienotājam ar pirkstu vai metāla priekšmetiem.

- SD atmiņas karte satur smalkus elektroniskos komponentus. Nepakļaujiet atmiņas karti triecieniem, nelokiet un nemetiet to.

- Neizjauciet un nemodificējiet SD atmiņas karti.

- Nesamitriniet SD atmiņas karti.

- Nelietojiet un neglabājiet to vietās, kurās ir šādi apstākļi:

  - īpaši augsta temperatūra, piemēram, saulē novietotā automašīnā;

  - tieši saules stari;

  - liels mitrums vai kodīgas vielas;

  - daudz putekļu.

- Izmantojiet SD atmiņas kartes un adapterus, kas ir saderīgi ar VAIO datorā atbalstītajiem standartiem. Nesaderīgas kartes un adapteri var iestrēgt slotā, izraisot datora bojājumus.

- SD atmiņas kartē ar ierakstīšanas aizsardzību nevar ierakstīt datus.

- Ieteicams izveidot svarīgu datu dublējumkopiju.

- Saglabātie dati var tikt zaudēti vai bojāti, ja:

  - izņemat SD atmiņas karti vai izslēdzat VAIO datoru, kamēr dati tiek nolasīti no SD atmiņas kartes vai ierakstīti tajā;

  - izmantojat SD atmiņas karti vietā, kurā statiskā elektrība vai elektriskie trokšņi var izraisīt kartes darbības traucējumus.

- Pārvietojot ielieciet SD atmiņas karti tai paredzētajā futrālī, lai izvairītos no statiskās elektrības lādiņa.

- Pirms SD atmiņas kartes lietošanas ar citu ierīci, nevis datoru, piemēram, ar digitālo kameru vai portatīvu audio ierīci, formatējiet (inicializējiet) SD atmiņas karti, izmantojot attiecīgo ierīci.

  Datora failu formāts netiek atbalstīts dažās ierīcēs, kā rezultātā tiek parādīts ziņojums ar ieteikumu formatēt SD atmiņas karti. Šādā gadījumā kopējiet kartes datus VAIO datorā un formatējiet karti, izmantojot attiecīgo ierīci. Formatēšanas laikā visi SD atmiņas kartes dati tiks dzēsti.

  Skatiet vairāk informācijas ierīces komplektācijā iekļautajā rokasgrāmatā.

- Neievietojiet SD atmiņas karšu slotā nepiemērotus priekšmetus.

- SD atmiņas karšu slotu var izmantot vienīgi datu lasīšanai un rakstīšanai atbalstītajās atmiņas kartēs, un to nedrīkst izmantot citam nolūkam.

- SD atmiņas kartes (ar ietilpību līdz 2 GB), SDHC atmiņas kartes (ar ietilpību līdz 32 GB) un SDXC atmiņas kartes (ar ietilpību līdz 128 GB), kas ir pieejamas kopš 2013. gada janvāra, ir pārbaudītas un atzītas par saderīgām ar VAIO datoru. Tomēr SD, SDHC vai SDXC atmiņas karšu saderība ar šo datoru netiek garantēta visos gadījumos.

- Neievietojiet atmiņas karšu slotā cita tipa atmiņas karti vai atmiņas kartes adapteri. Nesaderīga atmiņas karte vai atmiņas kartes adapteris var iestrēgt slotā, izraisot VAIO datora bojājumus.

- Pastāvīgi piekļūstot atmiņas kartēm, dažu tipu SD atmiņas kartes, piemēram, atmiņas kartes ar īpaši ātrdarbīgu datu pārsūtīšanas funkciju (UHS – Ultra High Speed), var ļoti sakarst. Šādā gadījumā mazliet uzgaidiet, pirms izņemt atmiņas karti, līdz tā atdziest.

Uz lapas sākumu

### Saistītās tēmas

- SD atmiņas karšu ievietošana
- SD atmiņas karšu izņemšana

Uz lapas sākumu